Ďakujem pekne. Vážené pani poslankyne, vážení páni poslanci, ja som nesmierne rád, že poľnohospodárstvo je takou zaujímavou témou a horlivosť nových poslancov sa prejavuje aj v tejto dobe. Chcem len upozorniť na to, že keď rozprávame o zápornom salde za minulý rok, tak sa treba pozrieť aj na vývoj vývozu. V agropotravinárskom sektore, kde oproti roku 2002 vývoz rástol rýchlosťou 180,9 % a dovoz len 152 %. To znamená, že dokážeme sa presadiť. Informovať Národnú radu o tom, koľko sa pripláca prostriedkov v starých členských krajinách či v nových členských krajinách na kilogram mlieka, je veľmi správna. Ale tiež treba povedať, že Slovenská republika tieto prostriedky poskytuje svojim farmárom prostredníctvom jednotnej platby na plochu, pretože táto suma je rozpustená v tejto oblasti. A dovoľte mi, aby som zacitoval z vládneho návrhu zákona § 13 ods. 2 písm. a) štrukturálne zmeny v poľnohospodárstve v záujme konkurencieschopnosti jeho produkcie na trhu. Do tejto pojmológie a do tejto formulácie sa zmestí aj podpora živočíšnej výroby, aj podpora rastlinnej výroby, aj všetka podpora technickej inovácie, ktorú je možné vykonať. Taktiež by som upozornil na úhradu nákladov na prevenciu, kontrolu eradikácie chorôb, ktoré tiež môžu zmierniť a zvýhodniť chov živočíšnej výroby na území Slovenskej republiky, ale jednoznačne nemôžem s tým súhlasiť, aby sme chov hospodárskych zvierat zaradili ako osobitný chov, keď to nová reforma spoločnej poľnohospodárskej politiky od budúceho roku nebude umožňovať v podmienkach Slovenskej republiky, pretože nedáva priestor ani pre staré členské krajiny.  No a v prípade pokút a sankcií, § 17, treba si uvedomiť, že v tejto oblasti postupujeme obdobne vo všetkých prípadoch a je rovnaký prístup pri všetkých zákonoch, ktoré spravuje ministerstvo pôdohospodárstva. Pokuta do 5 miliónov korún znamená maximálnu možnú hranicu. A táto sa poskytuje alebo udeľuje na základe zákona 71 o správnom konaní, ktorá stanovuje parametre, akým spôsobom sa postupuje, že sa musí zvažovať miera a závažnosť zavinenia. Som presvedčený, že v prvom kroku určite 5 miliónov korún nikomu udelených nebude, ale na druhej strane nemôžem s tým súhlasiť, aby táto sankcia bola administratívnymi prekážkami obmedzovaná, pretože Slovenská republika je viazaná prístupovou zmluvou a nariadeniami rady a pri jeho neplnení alebo jeho deformovanom plnení, pretože jednotliví aktéri trhu nebudú poskytovať právne relevantné informácie alebo nebudú poskytovať informácie včas, Slovenská republika môže utrpieť niekoľkomiliardové škody a to len vďaka tomu, že nemáme správne informácie a včas. Preto si myslím, že keď každý bol pri samotnom začatí uplatňovania spoločnej poľnohospodárskej politiky písomne vyzvaný, je dostatočný priestor v pokutách do 5 miliónov korún v rámci zákona o správnom konaní a pri jeho postupoch, ktoré sú všeobecne platné. Pokiaľ by sme do tohto zákona uviedli akúkoľvek inú zmenu, tak zastávam názor, že by sme mali tak urobiť vo všetkých prípadoch a novelizovať a upraviť nie zákon o podpore v pôdohospodárstve, ale zákon o správnom konaní, aby platil rovnaký princíp, rovnaké pravidlo pre všetky prípady a dúfam, že pani poslankyne a páni poslanci túto zmenu, ktorá bola prednesená pánom poslancom Záhumenským nepodporia, a tým vytvoria dostatočný priestor na to, aby poľnohospodárstvo mohlo čerpať prostriedky od 1. 1. 2007 tak, aby mohlo sa primerane rozvíjať podmienkam Slovenskej republiky a spoločnej poľnohospodárskej politiky. Ďakujem.
Technický komentár k zákonu. SR viazaná prístupovou zmluvou a nariadeniami, preto postoj za. zmes pozitívneho aj negatívneho tónu - neutrálny? Zmienka o EÚ nie je jasná, hoci možno naznačuje, že straré členské štáty dostávajú viac ako my.